Πρόταση απόφασης του Συμβουλίου σχετικά με τη θέση της Κοινότητας στο Συμβούλιο Σύνδεσης όσον αφορά τη συμμετοχή της Εσθονίας σε κοινοτικά προγράμματα στον τομέα των μικρομεσαίων επιχειρήσεων (COM(98)0113 - C4-0205/98 - 98/0080(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 11)

Αιτιολογική αναφορά 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

έχοντας υπόψη τον κώδικα συμπεριφοράς που συμφωνήθηκε μεταξύ του Κοινοβουλίου και της Επιτροπής σχετικά με την ενημέρωση και την παρουσία εκπροσώπων του Κοινοβουλίου στις εργασίες των επιτροπών της Επιτροπής, όπως αναφέρεται στο ψήφισμα του Κοινοβουλίου της 24 Οκτωβρίου 1996(1)

1) ΕΕ C 347 της 18.11.1996, σελ. 125.

(Τροπολογία 12)

Αιτιολογική σκέψη 3α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι η επιτυχής συμμετοχή στο πρόγραμμα απαιτεί αποδοτική διαχείριση και σε ικανοποιητικό βαθμό προετοιμασμένες διοιητικές υπηρεσίες;

(Τροπολογία 13)

Αιτιολογική σκέψη 3β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι, παράλληλα με την εκ των υστέρων αξιολόγηση της συμμετοχής στο πρόγραμμα - το οποίο περιλαμβάνει επίσης μέσα νέου δημόσιου μάνατζμεντ - τόσο η πλήρης προετοιμασία όσο και διάφορα συνοδευτικά μέτρα έχουν βασική σημασία για να εξασφαλιστεί όχι μόνο η αποτελεσματική κατανομή των πιστώσεων αλλά και η εν γένει επιτυχία του προγράμματος.

(Τροπολογία 14)

Αιτιολογική σκέψη 3γ (νέα)

>Αρχικό κείμενο>

>Κείμενο μετά την ψηφοφορία στο ΕΚ>

ότι το Συμβούλιο Σύνδεσης αναπροσαρμόζει τα κριτήρια των προγραμμάτων με τη βοήθεια δεικτών επίδοσης, ενώ παράλληλα η Επιτροπή αξιολογεί τις πλέον αποδοτικές συμμετοχές μιας χώρας σε μια ετήσια έκθεση, εφαρμόζοντας τη μέθοδο της καλύτερης πρακτικής;

(Τροπολογία 15)

Αποφασίζει, εδάφιο 1α (νέο)

>Αρχικό κείμενο>

>Κείμενο μετά την ψηφοφορία στο ΕΚ>

Κάθε φορά που, δυνάμει του άρθρου 2 του πρωτοκόλλου, η κινητοποίηση πόρων από τον κοινοτικό προϋπολογισμό συμπληρώνεται από εθνική συνεισφορά, η Επιτροπή ενημερώνει δεόντως την αρμόδια επί του προϋπολογισμού αρχή σχετικά με την κατανομή του ποσού που χορηγείται συνολικά στην εν λόγω δράση, ούτως ώστε η πληροφορία αυτή να εμφαίνεται στον προϋπολογισμό (Παράρτημα IV).

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου επί των προτάσεων απόφασης του Συμβουλίου σχετικά με τη θέση της Κοινότητας στο Συμβούλιο Σύνδεσης όσον αφορά τη συμμετοχή της Εσθονίας σε κοινοτικά προγράμματα στον τομέα των μικρομεσαίων επιχειρήσεων (COM(98)0113 - C4-0205/98 - 98/0080(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο COM(98)0113 - 98/0080(CNS) ((ΕΕ C 119 της 17.4.1998, σελ. 9)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 130, παράγραφος 3 της Συνθήκης ΕΚ και το άρθρο 228, παράγραφος 3, πρώτο εδάφιο της Συνθήκης ΕΚ (C4-0205/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Προϋπολογισμών (A4-0309/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο;

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 A, παράγραφος 2, της Συνθήκης ΕΚ;

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά;

4. ζητεί να τεθεί σε εφαρμογή η διαδικασία συνεννόησης σε περίπτωση που το Συμβούλιο προτίθεται να απομακρυνθεί από το κείμενο που ενέκρινε το Κοινοβούλιο;

5. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής;

6. αναθέτει στον Πρόεδρό του να διαβιβάσει την παρούσα γνωμοδότηση στο Συμβούλιο και την Επιτροπή.